Lapsiperheeseen kannattaa valita tukevat ja ehdottomasti kulutusta kestävät pöydät. Materiaaleina valikoimassamme on muun muassa lasi, puu ja marmori. marmori on kestävää kivimateriaalia, mutta sen kanssa tulee olla tahrojen suhteen tarkka. Marmori on nimittäin yllättävän huokoista ja imeekin itseensä kahvi-, mehu- ja viinitahroja herkästi. Puu on klassinen materiaali, josta huonekaluja on tehty kautta aikojen. Puu yleensä lakataan, vahataan tai öljytään, mikä auttaa materiaalia hylkimään likaa ja tahroja. Mutta joitain puupöytiä pitääkin huoltaa säännöllisesti vahaamalla tai öljyämällä. Lasinen pöytä on aivan upea ilmestys missä tahansa kodissa, mutta voi olla herkkä iskuille ja päälle putoaville esineille. Lasinsirut ovatkin sitten pienimuotoinen riskitekijä, jos perheessä on lapsia tai lemmikkejä. Valinta on kuitenkin yksinomaan sinun.